अश्विन ने 3 तोड़े, 2 की बराबरी की; विराट 88वीं बार 50+ स्कोर कर द्रविड़ से आगे निकले
India vs West Indies 1st Test: Ravichandran Ashwin Sets New Records टीम इंडिया ने एशिया के बाहर अपनी सबसे बड़ी जीत हासिल की। टीम ने वेस्टइंडीज को पारी और 141 रन से हराया।
भारत-वेस्टइंडीज के बीच पहला टेस्ट तीसरे दिन ही खत्म हो गया। लेकिन मैच में कुल 9 रिकॉर्ड बने। विराट, अश्विन और यशस्वी के नाम 7 रिकॉर्ड रहे। दो रिकॉर्ड टीम इंडिया ने बनाए।
यशस्वी जायसवाल 171 रन बनाकर आउट हुए, डेब्यू पर भारत के लिए यह तीसरा सबसे बड़ा स्कोर रहा। रविचंद्रन अश्विन ने 8वीं बार टेस्ट मैच में 10 से ज्यादा विकेट लिए। अश्विन ने दिग्गज स्पिनर अनिल कुंबले की बराबरी की। टीम इंडिया ने विदेश में अपनी सबसे बड़ी जीत दर्ज की।
इस टेस्ट में भारत ने वेस्टइंडीज को पारी और 141 रन से हराया। पढ़ें पूरी खबर...
अब जानते हैं इस मैच में बने रिकॉर्ड्स को......
1. जायसवाल ने 171 रन बनाए, डेब्यू टेस्ट में भारत से तीसरा टॉप स्कोर
यशस्वी जायसवाल डेब्यू टेस्ट में 171 रन बनाकर आउट हुए। वह पहले ही टेस्ट में भारत के लिए सबसे बड़ा स्कोर बनाने वाले खिलाड़ियों में तीसरे नंबर पर पहुंच गए। उन्होंने गुंडप्पा विश्वनाथ को पीछे छोड़ा। विश्वनाथ ने साल 1969 में 137 रन बनाए थे। डेब्यू टेस्ट में यशस्वी से ज्यादा बड़ी पारी शिखर धवन (187) और रोहित शर्मा (177) ही खेल सके हैं।
2. विराट ने एशिया के बाहर 88वीं बार 50+ स्कोर बनाया, द्रविड़ से आगे निकले 
भारत से पहली पारी में विराट कोहली 76 रन बनाकर आउट हुए। तीनों फॉर्मेट मिलाकर उनके 206 फिफ्टी प्लस स्कोर हो गए, इनमें 75 सेंचुरी शामिल हैं। विराट ने एशिया महाद्वीप के बाहर 88वीं बार 50 रन से ज्यादा का स्कोर बनाया। इस मामले में उन्होंने टीम इंडिया के हेड कोच राहुल द्रविड़ को पीछे छोड़ा। उनके नाम 87 फिफ्टी प्लस स्कोर हैं। 96 फिफ्टी प्लस स्कोर के साथ सचिन तेंदुलकर इस रिकॉर्ड के टॉप पर हैं।
3. अश्विन ने 5 रिकॉर्ड्स बनाए; 3 तोड़े, 2 की बराबरी की 
पहला: अश्विन के 709 विकेट, भारत से दूसरे टॉप विकेट-टेकर बने
अश्विन ने दूसरी पारी में 71 रन देकर 7 विकेट लिए। वह इंटरनेशनल क्रिकेट में भारत के लिए सबसे ज्यादा विकेट लेने वाले गेंदबाज बन गए। तीनों फॉर्मेट मिलाकर उनके 709 विकेट हो गए। उन्होंने हरभजन के 707 विकेट के रिकॉर्ड को पीछे छोड़ा। उनसे आगे अब सिर्फ अनिल कुंबले हैं। कुंबले के नाम 953 विकेट हैं।
खबर में आगे बढ़ने से पहले इस पोल में अपनी राय देते चलिए...
दूसरा: अश्विन ने 8वीं बार 10 प्लस विकेट लिए, कुंबले की बराबरी की 
रविचंद्रन अश्विन ने दूसरी पारी में 7 विकेट लिए, उन्होंने पहली पारी में भी 5 विकेट लिए थे। वह वेस्टइंडीज में 12 विकेट लेने वाले पहले भारतीय गेंदबाज बने। उनके नाम टेस्ट मैच में 8 बार 10 या उससे ज्यादा विकेट हो गए। भारत से सबसे ज्यादा 10 प्लस विकेट लेने के रिकॉर्ड में उन्होंने अनिल कुंबले की बराबरी की। कुंबले ने भी 8 बार मैच में 10 प्लस विकेट लिए हैं।
तीसरा: अश्विन ने छठी बार दोनों पारियों में 5-विकेट लिए
अश्विन ने दोनों पारियों में 5 प्लस विकेट लिए। उन्होंने छठी बार ये कारनामा किया। भारतीय खिलाड़ियों में तो वह टॉप पर ही हैं, ओवरऑल खिलाड़ियों में तीसरे नंबर पर पहुंच गए। उन्होंने इंग्लैंड के सिडनी बार्न्स के रिकॉर्ड की बराबरी की। अश्विन से आगे अब सिर्फ हेराथ और मुरलीधरन हैं। हेराथ ने 8 और मुरलीधरन ने 11 बार दोनों पारियों में 5 प्लस विकेट लिए हैं।
चौथा: वेस्टइंडीज में सबसे ज्यादा 5-विकेट लेने वाले भारतीय 
अश्विन ने वेस्टइंडीज में किसी भी स्पिनर द्वारा बेस्ट परफॉर्मेंस किया। उन्होंने सईद अजमल के 11 विकेट लेने का रिकॉर्ड तोड़ा। अश्विन ने वेस्टइंडीज में चौथी बार 5 प्लस विकेट लिए। वेस्टइंडीज में सबसे ज्यादा बार 5 विकेट लेने वाले भारतीय खिलाड़ियों में अश्विन टॉप पर पहुंच गए। उन्होंने हरभजन और कुंबले के रिकॉर्ड को तोड़ा। दोनों ने 3 बार वेस्टइंडीज में 5 प्लस विकेट लिए थे।
पांचवां: अश्विन ने 34वीं बार 5 विकेट लिए, हेराथ की बराबरी की
रविचंद्रन अश्विन ने दूसरी पारी में 7 विकेट लिए, इसके साथ ही टेस्ट में उनके नाम 34 बार 5 प्लस विकेट लेने का रिकॉर्ड दर्ज हो गया। उन्होंने श्रीलंका के दिग्गज स्पिनर रंगना हेराथ की बराबरी की। भारतीयों में उनसे आगे अनिल कुंबले हैं, कुंबले के नाम 35 बार 5-विकेट लेने का रिकॉर्ड हैं। ओवरऑल रिकॉर्ड में अश्विन पांचवें नंबर पर हैं। श्रीलंका के मुथैया मुरलीधरन 67 बार 5-विकेट लेने के साथ पहले नंबर पर हैं।
अब बात टीम रिकॉर्ड की...
एशिया के बाहर टीम इंडिया की सबसे बड़ी जीत: टीम इंडिया ने एशिया के बाहर अपनी सबसे बड़ी जीत हासिल की। टीम ने वेस्टइंडीज को पारी और 141 रन से हराया। इससे पहले टीम ने 2016 में वेस्टइंडीज को ही पारी और 92 रन से हराया था। इंग्लैंड में भारत की सबसे बड़ी जीत 2002 में आई, तब भारत ने पारी और 46 रन से जीत दर्ज कर की थी। ऑस्ट्रेलिया में भारत 1978 में पारी और 2 रन से जीता था।
वेस्टइंडीज में भारत की 10वीं टेस्ट जीत, विदेश में सबसे ज्यादा: भारत ने वेस्टइंडीज में 10वीं टेस्ट जीत हासिल की। इसी के साथ भारत के बाहर किसी भी देश में टीम की सबसे ज्यादा जीत हो गई। वेस्टइंडीज के बाद भारत ने इंग्लैंड, ऑस्ट्रेलिया और श्रीलंका में 9-9 मैच जीत रखे हैं।
भारत-वेस्टइंडीज टेस्ट की ये खबरें भी पढ़ें...
IPL नहीं इंडियन क्रिकेट की सक्सेस हैं यशस्वी
यशस्वी जायसवाल ने भारत से डेब्यू टेस्ट में ही शतक लगाया और क्रिकेट की दुनिया को अपनी पहचान बता दी। यशस्वी 12 साल की उम्र में अपना क्रिकेट करियर बनाने के लिए उत्तर प्रदेश से मुंबई आए थे। 9 साल बाद उन्होंने भारत के लिए डेब्यू किया और पहले ही मैच में वेस्टइंडीज के खिलाफ 171 रन की मैराथन पारी खेल दी। पढ़ें पूरी खबर...
मैदान पर लेटे कोहली, डांस करते भी नजर आए, मोमेंट्स
भारत ने पहला टेस्ट तीसरे दिन ही पारी और 141 रन से जीत लिया। 171 रन बनाने वाले यशस्वी जायसवाल और मैच में 12 विकेट लेने वाले रविचंद्रन अश्विन टीम इंडिया के हीरो रहे। मैच के तीसरे दिन विराट कोहली का डांस देखने को मिले। पढ़ें पूरी खबर...